**Likumprojekta “Grozījumi Latgales speciālās ekonomiskās zonas likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Latgales speciālās ekonomiskās zonas likumā” (turpmāk – likumprojekts) izstrādāts, pamatojoties uz nepieciešamību pilnveidot spēkā esošā Latgales speciālās ekonomiskās zonas likuma normas, ko paredz Vides aizsardzības un reģionālās attīstības ministrijas (turpmāk ‑ VARAM) izstrādātais likumprojekts “Grozījumi likumā “Par nodokļu piemērošanu brīvostās un speciālajās ekonomiskajās zonās” (VSS – 213, 01.03.2018).Likumprojekts spēkā stāsies 14 dienas pēc izsludināšanas.  |

|  |
| --- |
| **I. Tiesību akta projekta izstrādes nepieciešamība**  |
| 1. | Pamatojums | Likumprojekts sākotnēji izstrādāts saskaņā ar Ministru kabineta 2017. gada 16. maija sēdes protokollēmumā Nr. 25 (36. §) “Informatīvais ziņojums “Par Rīcības plāna Latgales reģiona izaugsmei 2015. – 2017. gadam ieviešanu” 3. punktā noteikto uzdevumu, lai Latgales speciālajā ekonomiskajā zonā (turpmāk – SEZ) izveidotu atbalsta veidu jaunu darba vietu radīšanai. Likumprojekts ir izsludināts Valsts sekretāru sanāksmē (VSS – 214, 01.03.2018).Saistībā ar likumprojektu, ir izstrādāts un izsludināts Valsts sekretāru sanāksmē (turpmāk – VSS):1. likumprojekts “Grozījumi likumā “Par nodokļu piemērošanu brīvostās un speciālajās ekonomiskajās zonās” (VSS – 213, 01.03.2018);
2. likumprojekts “Grozījumi Rēzeknes speciālās ekonomiskās zonas likumā” (VSS – 319, 29.03.2018).

Minētie likumprojekti netika tālāk virzīti, ņemot vērā, ka netika atbalstīti plāna projektā “Rīcības plāns Latgales reģiona ekonomiskajai izaugsmei 2018. – 2021. gadam” (Ministru kabineta 2018. gada 18. septembra sēdes protokollēmumā Nr. 43, 32.§) ietvertie pasākumi, kas attiecas uz likumprojektos ietvertajiem grozījumiem par atbalsta paplašināšanu speciālajās ekonomiskajās zonās Latgalē, paredzot nodokļu atvieglojumus par izmaksām darba spēka atalgojumā jaunām darba vietām.Vienlaicīgi Latgales SEZ ieviešanas procesā VARAM ir konstatējusi vairākas nepilnības likuma “Par nodokļu piemērošanu brīvostās un speciālajās ekonomiskajās zonās” un Latgales speciālās ekonomiskās zonas likuma normu piemērošanā, pastāvot interpretēšanas iespējām attiecībā uz atļaujas piemērot tiešo nodokļu atvieglojumus piešķiršanu, kā arī komercdarbības veikšanu Latgales SEZ teritorijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar VARAM 2019. gada 1. februāra rīkojumu Nr. 1–2/17 “Par darba grupas izveidi”) ir izveidota darba grupa ar VARAM, Finanšu ministrijas, Valsts ieņēmumu dienesta un Latgales SEZ pārstāvjiem. Darba grupā ar padomdevēja tiesībām piedalās Satiksmes ministrijas un Tieslietu ministrijas pārstāvji (turpmāk – darba grupa). Darba grupas ietvaros ir izstrādāti priekšlikumi grozījumiem likuma “Par nodokļu piemērošanu brīvostās un speciālajās ekonomiskajās zonās” un Latgales speciālās ekonomiskās zonas likuma normu pilnveidošanai.Attiecībā uz Latgales speciālās ekonomiskās zonas likuma nepieciešamajiem grozījumiem, **kas izriet no VARAM izstrādātā likumprojekta “Grozījumi likumā “Par nodokļu piemērošanu brīvostās un speciālajās ekonomiskajās zonās” (VSS – 213, 01.03.2018),** ir nepieciešams noteikt:1. Latgales SEZ kapitālsabiedrības ir tiesīgas pretendēt uz tiešo nodokļu atvieglojumiem par Latgales SEZ teritorijā veiktajiem ieguldījumiem atbalstāmajās nozarēs. VARAM izstrādātā likumprojektā “Grozījumi likumā “Par nodokļu piemērošanu brīvostās un speciālajās ekonomiskajās zonās” (VSS – 213, 01.03.2018) ir papildināta definīcija *“atļauja piemērot tiešo nodokļu atvieglojumus*” – Latgales SEZ pārvaldes speciālās ekonomiskās zonas kapitālsabiedrībai izsniegta atļauja tiesībām piemērot tiešo nodokļu atvieglojumus par Latgales SEZ teritorijā veiktajiem ieguldījumiem atbalstāmajās nozarēs;2. Konkrētas atbalstāmās nozares, kurās Latgales SEZ kapitālsabiedrībām ir tiesības pretendēt uz nodokļu atvieglojumiem. Ņemot vērā, ka Latgales SEZ kapitālsabiedrības ir tiesīgas pretendēt uz tiešo nodokļu atvieglojumiem par Latgales SEZ teritorijā veiktajiem ieguldījumiem atbalstāmajās nozarēs, attiecīgi Latgales speciālās ekonomiskās zonas likumā (turpmāk – likums) ir nepieciešams noteikt atbalstāmo nozaru sarakstu;3. Ievērojot likuma “Par nodokļu piemērošanu brīvostās un speciālajās ekonomiskajās zonās” 5. panta otrās daļas 2. punktā noteikto grozījumu attiecībā uz tiesībām kapitālsabiedrībām veikt darbību Latgales reģionā, nepieciešams noteikt, ka ne vēlāk kā piecas (5)dienas pirms darbības uzsākšanas Latgales reģionā par minēto darbību kapitālsabiedrība sniedz informāciju Latgales SEZ pārvaldei.*Atsevišķa informācija par likumprojekta pantiem:* **Par likumprojekta 1. pantu:**Likuma 5. panta pirmajā daļā ir ietverta atsauce uz atbalstāmajām nozarēm, nosakot, ka Latgales SEZ kapitālsabiedrības ir kapitālsabiedrības, kas veic komercdarbību Latgales SEZ teritorijā un ir noslēgušas līgumu ar Latgales SEZ pārvaldi par ieguldījumu veikšanu attiecīgajā teritorijā šā likuma 10.1 pantā minētajās atbalstāmajās nozarēs. Vienlaicīgi ir veikts papildinājums, ka Latgales SEZ kapitālsabiedrības ir tiesīgas pretendēt uz tiešo nodokļu atvieglojumiem par Latgales SEZ teritorijā veiktajiem ieguldījumiem atbalstāmajās nozarēs un netiešo nodokļu piemērošanu normatīvajos aktos [par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas) noteiktajā kārtībā.Ievērojot likuma “Par nodokļu piemērošanu brīvostās un speciālajās ekonomiskajās zonās” 5. panta otrās daļas 2. punktā noteikto grozījumu attiecībā uz tiesībām kapitālsabiedrībām veikt darbību Latgales reģionā, nepieciešams noteikt, ka ne vēlāk kā piecas (5) dienas pirms darbības uzsākšanas Latgales reģionā par minēto darbību kapitālsabiedrība sniedz informāciju Latgales SEZ pārvaldei.**Par likumprojekta 2. pantu:**Likuma 7. panta 1. un 2. punktā ir ietverta atsauce, ka Latgales speciālās ekonomiskās zonas pārvalde:1) slēdz līgumus ar Latgales speciālās ekonomiskās zonas kapitālsabiedrībām par ieguldījumu veikšanu Latgales speciālās ekonomiskās zonas teritorijā šā likuma 10.1 pantā minētajās atbalstāmajās nozarēs;2) izsniedz Latgales speciālās ekonomiskās zonas kapitālsabiedrībām atļauju tiesībām piemērot likumā “[Par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas)” paredzētos nodokļu atvieglojumus par Latgales speciālās ekonomiskās zonas teritorijā veiktajiem ieguldījumiem šā likuma 10.1pantā minētajās atbalstāmajās nozarēs.**Par likumprojekta 3. pantu:**Likuma 10. panta pirmajā daļā ir ietverts papildinājums un atsauce, ka Latgales SEZ pārvaldes izsniegtā atļauja piemērot nodokļu atvieglojumus par Latgales SEZ teritorijā veiktajiem ieguldījumiem šā likuma 10. 1 pantā minētajās atbalstāmajās nozarēs (turpmāk — atļauja) apliecina, ka kapitālsabiedrībai ir tiesības piemērot normatīvajos aktos [par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas) paredzētos tiešo nodokļu atvieglojumus, ievērojot tajos noteiktos valsts atbalsta nosacījumus.**Par likumprojekta 4. pantu:**Likumprojekta 10.1 pantā ir ietverts Latgales SEZ teritorijā noteiktais atbalstāmo nozaru saraksts. |
| 3. | Projekta izstrādē iesaistītās institūcijas un publiskās personas kapitālsabiedrības | VARAM izveidotās darba grupas pārstāvji (VARAM 2019. gada 1. februāra rīkojums Nr. 1–2/17 “Par darba grupas izveidi”). |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latgales SEZ kapitālsabiedrības.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nepalielināsies Latgales SEZ kapitālsabiedrībām. |
| 3. | Administratīvo izmaksu monetārs novērtējums | Projekts šo jomu neskar. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts ir saistīts ar VARAM izstrādāto likumprojektu “Grozījumi likumā “Par nodokļu piemērošanu brīvostās un speciālajās ekonomiskajās zonās” (VSS – 213, 01.03.2018).Likumprojektu plānots virzīt izskatīšanai Latvijas Republikas Saeimā vienlaikus ar likumprojektu “Grozījumi likumā “Par nodokļu piemērošanu brīvostās un speciālajās ekonomiskajās zonās” (VSS – 213, 01.03.2018).  |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrībai tika dota iespēja līdzdarboties sākotnējā likumprojekta izstrādē, rakstiski sniedzot viedokli par likumprojektu tā izstrādes stadijā pēc likumprojekta publicēšanas VARAM tīmekļvietnes sadaļā “Sabiedrības līdzdalība” laika periodā no 2017. gada 13. decembra līdz 2017. gada 22. decembrim.Ņemot vērā, ka šajā likumprojektā ietvertie priekšlikumi izriet no VARAM izstrādātā likumprojekta “Grozījumi likumā “Par nodokļu piemērošanu brīvostās un speciālajās ekonomiskajās zonās” (VSS – 213, 01.03.2018), atkārtots sabiedrības līdzdalības process par likumprojektu netika organizēts. Par likumprojektu iesniegtie priekšlikumi tika izskatīti VARAM darba grupā. |
| 2. | Sabiedrības līdzdalība projekta izstrādē | VARAM darba grupas sēdes notika 2019. gada 12. februārī un 2019. gada 22. martā, kurās tika apspriesti priekšlikumi, kuri ņemti vērā, izstrādājot šo likumprojektu. |
| 3. | Sabiedrības līdzdalības rezultāti | Nav saņemts sabiedrības viedoklis par izsludinātā likumprojekta (VSS – 214, 01.03.2018) izstrādi. Atzinumi par sākotnējo likumprojektu ir saņemti no institūcijām, ar kurām ir noteikta obligāta likumprojekta saskaņošana.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | SEZ pārvaldes un brīvostu pārvaldes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts ir piemērojams un īstenojams esošo valsts budžeta līdzekļu ietvaros, un likumprojekta izpilde nav saistīta ar jaunu institūciju izveidi, esošo institūciju likvidēšanu vai reorganizāciju. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Kamoliņa 66016763

Maija.Kamolina@varam.gov.lv